เศรษฐกิจชะลอ เป็นผลดีกับทองคำ
โกลเบล็ก คาดปี 63 ราคาทองคำวิ่งในกรอบ 19,700-22,950 บาท/บาททองคำ
3 ม.ค. 2563

โกลเบล็ก คาดปี 63 ราคาทองคำวิ่งในกรอบ 19,700-22,950 บาท/บาททองคำ
นายณัฐวุฒิ วงศ์เยาวรักษ์ ผู้อำนวยการฝ่ายวิจัย บริษัทหลักทรัพย์ (บล.)โกลเบล็ก คาดการณ์ราคาทองคำปี 2563 เคลื่อนไหวในกรอบ 1,390-1,600 ดอลลาร์ หรือ 19,700-22,950 บาท/บาททองคำ โดยได้รับปัจจัยสนับสนุนจากเศรษฐกิจโลกในปี 2563 จะเริ่มชะลอตัวทั้งสหรัฐ ยูโรโซน อังกฤษ ญี่ปุ่น และจีน ส่งผลให้ความต้องการถือสินทรัพย์เสี่ยงลดลง
อย่างไรก็ตามการประชุมธนาคารกลางสหรัฐ (เฟด) ที่คาดว่าจะคงอัตราดอกเบี้ยจนถึงไตรมาส 3/2563 โดยคาดว่าจะมีการปรับลดอัตราดอกเบี้ยลง 1 ครั้งในช่วงไตรมาส 4/2563 ซึ่งจะเป็นปัจจัยบวกต่อราคาทองคำ ปัจจัยที่น่าจับตาคือการเลือกตั้งสหรัฐช่วงเดือนพ.ย. 2563 หากประธานาธิบดี โดนัลด์ ทรัมป์ ได้ดำรงตำแหน่งประธานาธิบดีต่อไปคาดว่าจะส่งผลบวกต่อราคาทองคำเนื่องจากนโยบาย “อเมริกามาก่อน”